《题江湖伟观》
宋代·范晞文

西湖何处可消愁，快上人间百尺楼。
千里山川浮王气，百年形势壮皇州。
逋仙宅近梅应古，坡老祠空竹自秋。
立徧阑干无限意，六桥歌舞懒回头。

作者简介：范晞文，字景文，钱塘（今浙江杭州）人。宋理宗景定中太学生，与叶李上书劾贾似道，窜琼州。元至元间以荐授江浙儒学提举，未赴，后流寓无锡以终。事见清嘉庆《无锡金匮县志》卷三○。著有《对床夜话》。